Държавен вестник, бр. 52, 2010 г., стр. 19

БРОЙ  52	
Д Ъ Р Ж А В Е Н  В Е С Т Н И К 	
СТР.  19  
МИНИСТЕРСТВО
 НА ЗЕМЕДЕЛИЕТО И ХРАНИТЕ
МИНИСТЕРСТВО
 НА ФИНАНСИТЕ
НАРЕДБА № 21
от 30 юни 2010 г.
за реда за контрол на изискванията на схемите 
за национални доплащания към директните 
плащания
Г л а в а  п ъ р в а 
ОБЩИ РАЗПОРЕДБИ
Чл. 1. (1) С тази наредба се урежда редът 
за извършване на:
1. проверки за спазване на изискванията 
на схемите за национални доплащания към 
директните плащания;
2. констатации за спазване на изискванията 
на схемите за национални доплащания към 
директните плащания.
(2) Проверките и констатациите по ал. 1 
се извършват по реда на Регламент (ЕО) 
№ 1122/2009 на Комисията от 30 ноември 
2009 г. за определяне на подробни правила за 
прилагане на Регламент (ЕО) №  73/2009 на 
Съвета относно кръстосано спазване, модулация 
и интегрираната система за администриране и 
контрол по схемите за директно подпомагане 
на земеделски производители, предвидени за 
посочения регламент, както и за прилагане 
на Регламент (ЕО) №  1234/2007 на Съвета 
относно кръстосано спазване по предвидената 
схема за подпомагане на лозаро-винарския 
сектор (L 316/65/2.12.2009 г.) (Регламент (ЕО) 
№ 1122/2009), доколкото в тази наредба не е 
предвидено друго.
Чл. 2. (1) Проверките и констатациите за 
спазване на изискванията на схемите за нацио­
нални доплащания се извършват от Държавен 
фонд „Земеделие“ – Разплащателна агенция 
(Разплащателна агенция).
(2) Разплащателната агенция извършва 
проверките и констатациите за спазване на 
изискванията на схемите за национални допла­
щания чрез интегрираната система за контрол 
съгласно чл. 37 от Закона за подпомагане на 
земеделските производители.
Г л а в а  в т о р а
РЕД ЗА ИЗВЪРШВАНЕ НА ПРОВЕРКИ ЗА 
СПАЗВАНЕ НА ИЗИСКВАНИЯТА НА СХЕ­
МИТЕ ЗА НАЦИОНАЛНИ ДОПЛАЩАНИЯ
Чл. 3. (1) Служителите на Разплащателната 
агенция извършват административни проверки 
за спазване на изискванията на схемите за 
национални доплащания чрез интегрираната 
информационна система, като съпоставят дан­
ните от заявленията за подпомагане с данните 
в регистрите.
(2) Служителите на Разплащателната агенция 
извършват проверки на място за спазване на 
изискванията на схемите за национални допла­
щания едновременно с проверката на място за 
спазване на изискванията по схемите и мерките 
за подпомагане, финансирани от европейските 
земеделски фондове. 
Чл. 4. (1) Общият брой проверки на място 
за спазване на изискванията на схемите за 
национални доплащания, извършвани всяка 
година, трябва да обхваща най-малко 3 % от 
всички земеделски стопани, кандидатстващи 
по всяка от схемите.
(2) Проверките на място за спазване на 
изискванията на схемите за национални доп­
лащания за животни обхващат най-малко 5 % 
от всички животни, за които се кандидатства 
по всяка схема.
(3) Проверяваните на място земеделски 
стопани се определят въз основа на анализ 
на риска и формиране на контролна извадка 
съгласно Регламент (ЕО) № 1122/2009.
Чл. 5. Разплащателната агенция проверява 
спазването на изискванията по схемата за на­
ционални доплащания за тютюн чрез админи­
стративни проверки в електронните бази данни 
за изкупения и премиран тютюн, създадени и 
поддържани от Фонд „Тютюн“.
Чл. 6. (1) При проверка на идентификацията 
на животните по схемите за национални до­
плащания за животни Разплащателната агенция 
проверява дали са:
1. регистрирани в животновъден обект, 
който е регистриран на името на кандидата 
за подпомагане; 
2. идентифицирани с ушни марки. 
(2) При проверка на място за спазване на 
изискванията на схемите за национални до­
плащания за животни Разплащателната аген­
ция проверява дали наличните в стопанството 
животни са допустими за подпомагане по 
съответната схема като „крави по схемата за 
крави с бозаещи телета“, „юници по схемата 
за крави с бозаещи телета“, „овце майки“ или 
„кози майки“ съгласно Наредба № 2 от 2010 г. 
за специалните изисквания за участие в одо­
брените схеми за национални доплащания и 
за специфично подпомагане за 2010 г. (обн., 
ДВ, бр. 14 от 2010 г.; изм., бр. 22, 34 и 37 от 
2010 г.) (Наредба № 2 от 2010 г.).
Чл. 7. (1) При прилагане на схемата за 
национални доплащания за клане на говеда в 
частта за клане на бици, волове, крави и юници 
на възраст над осем месеца Разплащателната 
агенция проверява дали:
1. животните са заклани в кланица, която е 
включена в базата данни на Министерството на 
земеделието и храните по чл. 2, ал. 3 от Наредба 
№ 15 от 2009 г. за окачествяване и класификация 
на кланични трупове от говеда, свине и овце